Retningslinjer og presiseringer til spillereglene

**Utgave: 1. Juli 2018**

(IHF) PRC har i samarbeid med regeleksperter fra IHF diskutert flere ulike emner knyttet til regelpresiseringer og bestemt å publisere en ny versjon av Retningslinjer og presiseringer. Dette med den hensikt å klargjøre de korrekte avgjørelsene i bestemte situasjoner.

Det er noen nye retningslinjer og noen oppdaterte versjoner fra de tidligere retningslinjene, utgitt 1. Juli 2016.

Denne nye versjonen av retningslinjer og presiseringer er gjeldende fra 1. Juli 2018.

Siste 30 sekunder

Regel 8.10c og 8.10d ble modifisert i 2016 med det mål å forhindre spesielle typer usportslig oppførsel fra spillere, gjelder også ledere i kampenes siste fase, slik at lagene til disse spillerne ikke fikk mulighet til å vinne kampen. Samtidig har disse reglene lagt til rette for at lagene som ligger under, har sjanse til å score ett eller flere mål, mens man beholder tilskuernes oppmerksomhet helt til det siste sekundet i kampen.

I henhold til regel 8.10c, skulle det føre til 7m-kast for motstanderne hvis en spiller eller lagleder hindret eller forsinket et kast innenfor de siste 30 sekundene av kampen. I henhold til regel 8.10d skulle et 7m-kast tildeles mot laget dersom en spiller eller lagleder ble bestraffet med rødt kort for en situasjon mens ballen var i spill de siste 30 sekunder.

Det sistnevnte skapte ikke store vanskeligheter med fortolkningene.

Regel 8.10c var kun aktuell når ballen ikke var i spill og en forsvarsspiller forhindret eller forsinket utførelsen av kastet. Men denne regelen har ført til feilaktige fortolkninger fra dommere, spillere og andre håndballinteresserte, i tillegg indentifiserte man bestemte klare usportslige oppførsler som ikke kunne bli riktig bestraffet grunnet språket i denne regelen, som igjen førte til at laget til den skyldige vant kampen og satt håndballen i et dårlig lys.

På bakgrunn av dette har IHF bestemt å endre presiseringen knyttet til denne regelen ved å oppdatere de eksisterende retningslinjene av ”å ikke overholde 3-meters avstand (Regel 8.10c)” som inkluderer en ny presisering som sier at 7-m og diskvalifikasjon også er gjeldende ved utførelsen av et kast dersom en aktiv ulovlig handling fra forsvarer finner sted under utførelsen av kastet:

**Oppdatering til eksisterende retningslinjer**

Ikke overholde 3-meters avstand (Regel 8.10c)

” Ikke overholde 3-meters avstand” fører til diskvalifikasjon + 7m-kast, dersom et kast ikke kan utføres i kampens siste 30 sekunder.

Regelen er gjeldende dersom et **regelbrudd** finner sted i kampens 30 siste sekunder eller samtidig som sluttsignalet går (regel 2.4 1.avsnitt). I dette tilfelle vil dommernes situasjonsbedømmelse være endelig (regel 17.11).

Dersom spillet avbrytes de siste 30 sekunder grunnet innblanding som ikke direkte er relatert til utførelsen av et kast (for eksempel feil bytte, usportslig opptreden i innbytterrommet), skal regel 8.10c benyttes.

Dersom et kast, eksempelvis er utført, men blir blokkert av en spiller som står for nærme og **aktivt ødelegger** utfallet av kastet eller forstyrrer kasteren under utførelsen av kastet, må regel 8.10c også benyttes.

Dersom en spiller står mindre enn tre meter fra kasteren, men ikke aktivt blander seg inn i utførelsen av kastet, vil det ikke bli noe straff. Dersom spilleren som står for nærme bruker sin posisjon til å blokkere skuddet eller snappe pasningen fra kasteren må regel 8.10c også benyttes.

**Oppdatering til eksisterende retningslinjer**

Assistanse av skadet spiller (Regel 4.11)

I de tilfeller hvor flere spillere på samme lag er blitt skadet (for eksempel på grunn av en kollisjon), kan dommerne eller delegaten gi flere personer lov til å betre spillebanen for å hjelpe de skadde spillerne, med et maksimum på to personer per skadet spiller. Dessuten skal dommerne og delegat iaktta hjelpepersonellet som betrer spillebanen.

**Nye retningslinjer**

Telling av antall pasninger etter at forvarseltegnet for passivt spill er vist (Regel 7.11 fortolkning 4, vedlegg 3 og eksempel 13/14)

Det er å betrakte som en pasning, dersom et skudd på mål blir blokkert og ballen returnerer til kasteren eller en annen spiller på hans lag.

**Nye retningslinjer**

Diskvalifikasjon av målvakt i henhold til Regel 8.5 , IHF kommentar

Denne skal benyttes når en målvakt kommer fra sitt eget målfelt eller befinner seg i en lignende posisjon på utsiden av målfeltet og skaper en frontal kollisjon med motstander. Den skal ikke benyttes når målvakten løper i samme retning som motstanderen, for eksempel etter å ha kommet tilbake på spillebanen fra innbytterrommet.

**Nye retningslinjer**

Tildeling av 7m-kast med åpent mål (14.1 og Fortolkning 6c)

Definisjonen av en klar målsjanse er beskrevet i Fortolkning 6c, når det er en opplagt og uhindret sjanse til å kaste ballen i det åpne målet kreves det at spilleren har ballbesittelse og tydelig forsøker å skyte direkte mot det åpne målet.

Definisjonen av en klar målsjanse gjelder uavhengig av den ulovlige handlingen og om ballen er i spill eller ikke, og på hvilket som helst kast som skal utføres fra en korrekt plassert spiller og hans medspillere.

**Nye retningslinjer**

Bruk av videobevis

Når et mål/ikke mål skal avgjøres på bakgrunn av videobevis teknologi, vil det bli en utvidet mulighet for å annullere et mål, som under regel 9.2 kun er mulig til det påfølgende avkastet er tatt, nå utvides dette til neste endring i ballbesittelse.

**Nye retningslinjer**

Spiller som entrer spillebanen med feil farge eller nummer (Regel 4.7 og 4.8)

En overtredelse i henhold til regel 4.7 og 4.8 vil ikke føre til tap av ballbesittelse. Det vil kun føre til avbrudd i spillet slik at spilleren kan rette opp feilen og kampen settes i gang (igjen) med kast for det laget som var i ballbesittelse.